**Fanning maqsad va vazifalari**

**Falsafa fani** - falsafiy dunyoqarash, inson hayotining maqsadi, mazmuni va mohiyati, ma'naviy borliq va ijtimoiy hayot o‘rtasidagi o‘zaro aloqadorlik to‘g‘risida;

- hozirgi dunyoning globallashuv jarayoni, insoniyatning ekologik va boshqa global muammolari haqida, shuningdek, falsafaning tarkibiy qismi bo‘lgan etika yo‘nalishi bo‘yicha ishlab chiqilgan mazkur dastur doirasida talabalar jamiyat va insonlararo munosabatlarda axloqiy mezonlarning o‘ziga xos xususiyatlari to‘g‘risida tushuncha, bilim va ko‘nikmalar;

- estetika yo‘nalishi bo‘yicha ishlab chiqilgan mazkur o‘quv dasturi doirasida talabalarning tabiat, jamiyat va san'atdagi go‘zalliklarning falsafiy mohiyati, narsalar olamini badiiy-estetik jihatdan loyihalashtirishning falsafiy asoslari to‘g‘risida;

- mantiq yo‘nalishi bo‘yicha talabalar to‘g‘ri fikrlashning mantiqiy shakllari va qonun-qoidalari, formal mantiqning xususiyatini anglab yetishi, zamonaviy mantiqning formallashgan tilini egallagan bo‘lishi;

- turli xil fikriy qurilmalarni ifodalash va tahlil qilishda mantiq qonunlaridan samarali foydalanishi ilmiy tushunchalarni va terminlarni hosil qilishning, mulohazalarni to‘g‘ri qurishning mantiqiy usullarini bilishi va amalda qo‘llay olishi;

- xulosaviy bilimlar hosil qilish, dalillash, muammolarni qo‘yish va hal etish, farazlarni ilgari surish va asoslash, ilmiy nazariyalarning mantiqiy strukturasi haqida ***tasavvurga ega bo‘lish vazifasini bajaradi.***

**Fan bo‘yicha talabalarning malakasiga quyidagi talablar qo‘yiladi.**

**Talaba:**

- mustaqillik yillarida falsafiy dunyoqarashning yangilanishi, uning ilmiy-tarixiy, mantiqiy mazmun-mohiyati, istiqlolning o‘zbek xalqi taqdirini belgilashdagi ijtimoiy-tarixiy ahamiyatini;

- Markaziy Osiyo mutafakkirlarining Vatan va jahon madaniyati, falsafasi fani rivojlanishidagi hissasi va o‘rnini; borliq konsepsiyasining mazmuni, moddiylik va ma'naviylik tushunchasi, uning mohiyati va qonuniyatlarini;

- dunyo xalqlarining axloqiy mentaliteti, ular o‘rtasidagi umumiylik va farqli jihatlar, oiladagi ijtimoiy-ma'naviy muhitning farzand tarbiyasiga ta'siri, muomala madaniyati, zamonaviy axloq ko‘rinishlari, “ommaviy madaniyat”ning yoshlar dunyoqarashiga ijobiy va salbiy ta'siri, zamonaviy axloqiy tarbiyada kosmopolitizmga moyillikning kuchayib borishi, bugungi kundagi dolzarb axloqiy muammolarning o‘ziga xos xususiyatlari;

- estetikaning fan sifatidagi mohiyati, uning kategorial apparati va rivojlanish qonuniyatlarini; estetik tafakkur tarixini o‘rganish va uni xolisona baholash; mumtoz va zamonaviy san'at turlarining estetik mazmunini tahlil qilish; sodir bo‘layotgan hodisalarning estetik mazmunini tushuntira olish;

- mantiqiy fikrlashning qonun-qoidalari va shakllari to‘g‘risidagi bilimlarni egallagan bo‘lishi; farazlarni ilgari sura bilishi va asoslay olishni ***bilishi kerak.***